***Ασύγχρονη 9ου πακέτου***

*Τίτλος διδακτικής ώρας: Endlich Ferien*

1. **Ταυτότητα Διδακτικής Παρέμβασης**

**Γνωστικό αντικείμενο**: Γερμανικά Γυμνασίου

**Σύνδεση με ενότητα σχολικού εγχειριδίου**: Συνδέεται με το βιβλίο της Β΄ Γυμνασίου: Deutsch – ein Hit, κεφάλαιο 9

**Προφίλ μαθητών:** Το σενάριο απευθύνεται σε μαθητές/τριες της Β’ τάξης του Γυμνασίου

**Επίπεδο γλωσσομάθειας:** Α1+

**Χρονική διάρκεια**: 45’

**Προαπαιτούμενες γνώσεις των μαθητών:** Οι μαθητές έχουν διδαχθεί το ένατο κεφάλαιο του σχολικού εγχειριδίου και έχουν έρθει σε επαφή με το θέμα ***Ferien*** σε προηγούμενα μαθήματα, είναι σε θέση να κατανοούν απλά κείμενα και να παράγουν απλές προτάσεις στην ξένη γλώσσα, είναι σχετικά εξοικειωμένοι με την εργασία σε συνεργατικές δραστηριότητες και με την χρήση του Διαδικτύου.

1. **Σκεπτικό / Αιτιολόγηση των επιλογών**

Οι μαθητές/τριες αφού έρθει σε επαφή με τη θεματική “Ferien”, είναι γνώστες βασικών λεξιλογικών στοιχείων, σχετικών με το θέμα. Στη συγκεκριμένη διδακτική ώρα ο εκπαιδευτικός θα χρησιμοποιήσει ως αφόρμηση τον παρακάτω διδακτικό πόρο (ΑΕΠ) από τα αποθετήρια του Φωτόδεντρου <https://photodentro.edu.gr/v/item/ds/8521/8039>, για να εισάγει το γραμματικό φαινόμενο της σωστής χρήσης των προθέσεων που απαντούν στο ερώτημα: “Womit und wohin fährt man..” Στη συνέχεια αξιοποιώντας ένα δεύτερο ανοιχτό πόρο από τα αποθετήρια του Φωτόδεντρου <https://photodentro.edu.gr/v/item/ds/8521/9363> ζητάει από τους μαθητές να επεξεργαστούν δραστηριότητα για την εξάσκηση της δεξιότητας «κατανόηση προφορικού λόγου», στο πλαίσιο της θεματικής ενότητας «ταξίδια – μετακινήσεις» - Reisen. Προηγείται μία άσκηση συμπλήρωσης προτάσεων (αντιστοίχησης - κλειστού τύπου) σχετική με τη θεματική ενότητα, ως βοήθεια, ώστε να κατανοήσουν οι μαθητές πιο εύκολα το ακουστικό κείμενο (Vorentlastung). Ακολουθούν τρεις ασκήσεις κλειστού τύπου (αντιστοίχησης, συμπλήρωσης κενών), τις οποίες οι μαθητές καλούνται να κάνουν, ενώ ακούν τα κείμενα. Στη συνέχεια μπορούν να κάνουν μία τελευταία δραστηριότητα, να διαβάσουν και να βάλουν στη σωστή σειρά τέσσερεις παραγράφους ενός κειμένου.

1. **Αναμενόμενα μαθησιακά αποτελέσματα**

 *(α)* ***σε σχέση με το γνωστικό αντικείμενο***: Παρουσίαση της γραμματικής ενότητας «προθέσεις» – Präpositionen mit, nach, in, auf. Με παραδείγματα ο μαθητής μπορεί να κατανοήσει τη χρήση τους και να τις αναγνωρίσει σε προτάσεις, που δηλώνουν μετακίνηση προς έναν τόπο με μεταφορικό μέσο ή χωρίς. Με διαδραστικό τρόπο μπορεί να διακρίνει τη χρήση των προθέσεων με δοτική (Dativ) ή αιτιατική (Akkusativ) στην πρόταση. Με ασκήσεις πολλαπλής επιλογής και αντιστοίχησης (κλειστού τύπου) εξασκείται στο γραμματικό φαινόμενο. Κατά τη δεύτερη δραστηριότητα εξασκείται στην κατανόηση προφορικού λόγου

(β) **σε σχέση με τη χρήση της** **τεχνολογίας:** Γνωριμία και εξάσκηση με εκπαιδευτικά λογισμικά πολλών δυνατοτήτων, καλλιέργεια του ψηφιακού γραμματισμού τους

(γ) **σε σχέση με τη μαθησιακή διαδικασία και τις γνώσεις για τον κόσμο:** Να έρθουν σε επαφή με πληροφορίες από την ζωή στην χώρα της γλώσσας στόχου, να αλληλεπιδράσουν με τους συμμαθητές τους, προκειμένου να επιτύχουν τους προτεινόμενους στόχους, να αναπτύξουν δεξιότητες επικοινωνίας, μέσα στο πλαίσιο της ολομέλειας.

1. **Αναλυτική περιγραφή**

**1η Δραστηριότητα:** *Reisen – womit und wohin*

**Διάρκεια:** 15 λεπτά

**Είδος δραστηριότητας**: Παρουσίαση της γραμματικής ενότητας προθέσεις. Αυτή λειτουργεί ως αφόρμηση και διερεύνηση των πρότερων γλωσσικών γνώσεων των μαθητών/τριων και στοχεύει παράλληλα στην ενεργοποίηση τους για συμμετοχή στη μαθησιακή διαδικασία.

**Οργάνωση τάξης**: Εργασία στην ολομέλεια

**Ρόλος και ενέργειες εκπαιδευτικού**: επεξηγηματικός, διευκολυντικός

**Ενέργειες μαθητή**: Οι μαθητές/τριες καλούνται να κατανοήσουν το θέμα της ενότητας μέσα από την παρουσίαση υλικού από το Διαδίκτυο που προβάλλεται από τον εκπαιδευτικό

**Πηγές - Εργαλεία**: Φωτόδεντρο: <https://photodentro.edu.gr/v/item/ds/8521/8039>

**Αποτελέσματα της δραστηριότητας**:

* Να κατανοήσουν το γραμματικό φαινόμενο των προθέσεων

**2η Δραστηριότητα:** Endlich Ferien

**Διάρκεια:** 30 λεπτά

**Είδος δραστηριότητας**: Γλωσσική άσκηση, κατανόηση προφορικού λόγου. Η δραστηριότητα αυτή λειτουργεί ως εξάσκηση των μαθητών στο νέο γραμματικό φαινόμενο των προθέσεων με βιωματικό τρόπο

**Οργάνωση τάξης**: Εργασία σε ζευγάρια

**Ρόλος και ενέργειες εκπαιδευτικού**: ενθαρρυντικός, υποστηρικτικός, συμβουλευτικός, διευκολυντικός

**Ενέργειες μαθητή**: Οι μαθητές/τριες καλούνται να επεξεργαστούν δραστηριότητα για την εξάσκηση της δεξιότητας «κατανόηση προφορικού λόγου», στο πλαίσιο της θεματικής ενότητας «ταξίδια – μετακινήσεις» - Reisen. Προηγείται μία άσκηση συμπλήρωσης προτάσεων (αντιστοίχησης - κλειστού τύπου) σχετική με τη θεματική ενότητα, ως βοήθεια, ώστε να κατανοήσουν οι μαθητές πιο εύκολα το ακουστικό κείμενο (Vorentlastung). Ακολουθούν τρεις ασκήσεις κλειστού τύπου (αντιστοίχησης, συμπλήρωσης κενών), τις οποίες οι μαθητές καλούνται να κάνουν, ενώ ακούν τα κείμενα. Στη συνέχεια ακολουθεί μία τελευταία δραστηριότητα, να διαβάσουν και να βάλουν στη σωστή σειρά τέσσερεις παραγράφους ενός κειμένου.

**Πηγές - Εργαλεία**: Φωτόδεντρο: <https://photodentro.edu.gr/v/item/ds/8521/9363>

**Αποτελέσματα της δραστηριότητας**:

* Να εξασκηθούν στην κατανόηση προφορικού λόγου
* Να χρησιμοποιήσουν τη νέα γνώση κατά την επεξεργασία της δραστηριότητας
* Να εμπλουτίσουν τις δεξιότητες τους στη χρήση του ψηφιακού αποθετήριου Φωτόδεντρο